
	ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ

ЕВРОПА ИНВЕСТИРА В СЕЛСКИТЕ РАЙОНИ

	ВОДЕНО ОТ ОБЩНОСТИТЕ МЕСТНО РАЗВИТИЕ

	МЕСТНА ИНИЦИАТИВНА ГРУПА „ПАНАГЮРИЩЕ, СТРЕЛЧА, ЛЕСИЧОВО“



ПРОЕКТ

ОБЯВА

МИГ „Панагюрище, Стрелча, Лесичово“, кани желаещите да представят проектни предложения по мярка 21 „Съхраняване, развитие и валоризиране на специфичните местни идентичности и местната култура ” от стратегията за ВОМР на МИГ „Панагюрище, Стрелча, Лесичово“ посредством процедура на подбор на проекти за безвъзмездна финансова помощ: № BG05M9OP001 – 19.204 „МИГ Панагюрище, Стрелча, Лесичово – Съхраняване, развитие и валоризиране на специфичните местни идентичности и местната култура “.
Наименование на програмата: Програма за развитие на селските райони 2014-2020 г. 
Mярка 19 „Подкрепа за местно развитие по LEADER (ВОМР — Водено от общностите местно развитие)“. 

Подмярка 19.2 „Прилагане на операции в рамките на стратегии за водено от общностите местно развитие“.

І. Наименование на мярката от Стратегията за ВОМР: Мярка 21 „Съхраняване, развитие и валоризиране на специфичните местни идентичности и местната култура ”.
ІІ. Допустими кандидати:
1. Общините от територията на МИГ;
2.  Юридически лица с нестопанска цел със седалище на територията на МИГ;
3. Читалища със седалище на територията на МИГ;
ІІІ. Допустими дейности:

1. Проучване, изучаване и съхранение на местните идентичности - култура, бит, типични местни храни, типични местни продукти, музика и изобразително изкуство, история, традиционни занаяти, обичаи и ритуали, неписана и писана традиция.

2.  Организиране и провеждане на: 

- Временни и постоянни тематични изложби /етнографски, археологически, типични местни храни, типични местни продукти, занаятчийски продукти и др./, свързани с културното наследство и местните идентичности на територията; 
3. Популяризиране и валоризация на местните идентичности и култура, чрез:

· Разработване и разпространение на филми, видео клипове или мултимедийни възстановки;

· Разработване и разпространение на информационни материали (брошури, тематични изследвания, снимки, каталози и др.)
· Разработване и представяне на макети, възстановяване на елементи от традиционни костюми или предмети от традиционния бит; 
4. Подготовка, организация и провеждане на местни празници – събори, панаири, фестивали, хепънинги, възстановки на исторически събития и др.

5. Подготовка за извършване на проучвания и съхранение на археологическите паметници на територията.
Дейностите по проектите следва да се изпълняват на територията на МИГ „Панагюрище, Стрелча, Лесичово“, която обхваща изцяло територията на трите общини – Панагюрище, Стрелча и Лесичово.
IV. Допустими за финансова помощ са следните разходи:

Допустимите разходи, включват разходи, които са необходими за осъществяване на проекта и са съобразени с принципите на разумно финансово управление, действително извършени и платени в периода на изпълнение на проекта: 

1. Възнаграждения за физически лица, за дейности пряко свързани с изпълнението на проекта, включително осигурителните вноски, начислени за сметка на осигурителя върху договореното възнаграждение; 

2. Разходи за организиране на пътувания - разходи за командировки: пътни, дневни разходи и нощувки, съгласно действащите Наредба за командировките в страната;

3. Разходи за материали, консумативи;

4. Разходи за закупуване на оборудване  – до 15 % от общата стойност на допустимите разходи;

5. Разходи за външни услуги; 

· Наем на помещения и апаратура;

· Разходи за отпечатване на материали – каталози, брошури, плакати и др.;

· Разходи за организиране на семинари, срещи и други подобни;

· Други разходи за външни услуги, необходими за изпълнението на дейностите по проекта (пощенски разходи, застраховки, разходи за изготвяне на проекти за извършване на археологически проучвания, реставрация и консервация и др.)
V. Период на прием и място за подаване на проектни предложения:

Първи краен срок:

Начало на прием:01.12.2020 г. 

Краен срок за представяне на предложенията: 26.02.2021 г.  17.00 часа

Втори краен срок:

Начало на прием: 01.06.2021 г. 

Краен срок за представяне на предложенията: 30.07.2021 г. 17.00 часа

VI. Общ размер на безвъзмездната финансова помощ по процедурата /Бюджет на приема/:

Индикативният бюджет по процедурата за 1-ви период на прием е: 150 000,00 лева.

Индикативният бюджет по процедурата за 2-ри период на прием е: Остатъчни средства след приключването на първи прием.

VІI. Минимален и максимален размер на финансовата помощ, предоставяна на проект:

Всеки кандидат може да кандидатства за безвъзмездна финансова помощ като изготвеният от него проект, трябва да се вмества в следните минимални и максимални граници:  

· Минимален размер на безвъзмездната финансова помощ: 10 000,00 лева 

· Максимален размер на безвъзмездната финансова помощ: 50 000,00 лева 

Интензитет на финансовата помощ

1. до 100 на сто – когато получател е публично лице, читалище или юридическо лице с нестопанска цел и проектът не генерира приход, съгласно „Анализ разходи – ползи“ /финансов анализ/, изготвен по образец, утвърден от изпълнителния директор на ДФЗ;

2. до 70 на сто – когато получател е публично лице и проектът генерира приход, съгласно представения „Анализ разходи – ползи“ /финансов анализ/, изготвен по образец, утвърден от изпълнителния директор на ДФЗ;

3. до 60 на сто – когато получател е частно лице;

4. до 70 на сто – когато получател е частно лице и проектът е в обществена полза.

VІІI. Критерии за избор на проектни предложения и тяхната тежест.

	Критерии
	Максимален

брой точки

	1. Кандидатите са Юридически лица с нестопанска цел или Читалища
	15

	2. Проектът включва комбинирани дейности по опазване на специфични местни идентичности и културно наследство
	10

	3. Дейностите по проекта се осъществяват в селата
	10

	4. Проектът предвижда пренасянето на културен опит, знания, умения и традиции между различните поколения
	10

	5. Дейностите по проекта съхраняват и опазват уникалното материално културно – историческо наследство на територията
	10

	6. Дейностите по проекта мотивират местната общност да участва и инициира съвместни дейности, свързани с опазването, съживяването и популяризирането на автентични местни традиции, фолклор и занаяти
	10

	7. Дейностите по проекта насърчават съвместното участие на различни социални и граждански групи и културни институции и осигуряват приемственост между поколенията с активното участие на младите хора
	10

	8. Дейностите по проекта пресъздават уникалните местни идентичности и културното наследство по иновативен и нетрадиционен начин, отразяващ съвременните методи за анимация в туризма
	10

	9. Дейностите по проекта включват участие на хора с увреждания и/или малцинствени групи
	10

	10. Кандидатът не е получавал подкрепа от Общността за подобна инвестиция
	5

	ОБЩ МАКСИМАЛЕН БРОЙ ТОЧКИ
	100


За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна на или по-голяма от 40 точки.

ІX.  Лице/а за контакт и място за достъп до подробна информация:
Лучко Македонски, Изпълнителен директор – тел. 0882270816, e-mail: lagpsl@abv.bg;

Мария Нейчева, Експерт прилагане на СВОМР – тел. 0882270814, e-mail: lagpsl@abv.bg
МИГ „Панагюрище, Стрелча, Лесичово“ гр. Панагюрище, ул. „ Макгахан“ № 2, офис 2 А

На електронна поща lagpsl@abv.bg могат да се задават въпроси и да се искат допълнителни разяснения, в срок до три седмици преди изтичането на срока за кандидатстване.

Въпросите и разясненията ще бъдат публикувани на следните интернет-страници: http: //www.lagpsl.bg и https://eumis2020.government.bg към документите по процедурата.
Х. Начин за подаване на проекти предложения:

Проектните предложения по настоящата процедура за подбор на проекти, следва да бъдат подадени само по електронен път като се използва Информационната система за управление и наблюдение на средствата от ЕС в България (ИСУН 2020) - https://eumis2020.government.bg
Пълният комплект Насоки за кандидатстване е публикуван на следните интернет адреси: https://eumis2020.government.bg; https://lagpsl.bg

